PRÓRROGA DO PLAN URXENTE DE MANTEMENTO DE SERVIZOS E INFRAESTRUTURAS MUNICIPAIS – 2014 (PUSIM/14).
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/12/2015)

O Pleno, na súa sesión do 29 de decembro de 2015, aprobou a “Prórroga do Plan Urxente de Mantemento de Servizos e Infraestruturas Municipais – 2014 (PUSIM/14)”, cuxo texto é o seguinte: Prórroga do Plan Urxente de Mantemento de Servizos e Infraestruturas Municipais – 2014 (PUSIM/14) De conformidade co establecido nos artigos 123 e 126 do R. D. 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais, sométese ao Ditame da Comisión Informativa de Cooperación a seguinte proposta de acordo antes da súa elevación ó Pleno: Resultando que, en virtude das competencias que lle atribúe a lexislación vixente, o Pleno da Deputación Provincial de Pontevedra, na sesión ordinaria de 28 de febreiro de 2014 aprobou as bases reguladoras do Plan Urxente de Mantemento de Servizos e Infraestruturas Municipais - 2014 (PUSIM/14), sendo o seu obxecto, no marco da cooperación económica, a concesión de subvencións ás entidades locais da provincia para financiar a realización de investimentos e os gastos correntes nos que incorren na súa actividade como xestores públicos. As bases foron publicadas no Boletín Oficial da Provincia de Pontevedra (BOPPO) núm.44 do 5 de marzo de 2014. Posteriormente o Pleno na súa sesión de 30 de maio de 2014 acordou a modificación e ampliación do crédito do plan, que foi publicada no BOPPO núm.105, do 3 de xuño de 2014. Resultando que este Plan se concibe co propósito de cooperar cos concellos no financiamento dos investimentos necesarios para a efectiva prestación dos servizos propios e obrigatorios contemplados nos artigos 25 e 26 da Lei 7/1985, de 2 de abril, reguladoras das bases de réxime local, cumprindo así o disposto no artigo 36.1 desta lei, no que se establece como unha das competencias da Deputación a cooperación no fomento do desenvolvemento económico e social e na planificación no territorio provincial, así como a asistencia e a cooperación xurídica, económica e técnica cos concellos, especialmente cos de menor capacidade económica e de xestión. Resultando que para acometer estas medidas de apoio ós concellos se dotou inicialmente ó PUSIM/14 con 15 millóns de euros, e que posteriormente tras a modificación do plan ampliouse a súa dotación en 12 millóns máis do plan, ata acadar un total de 27 millóns de euros. Resultando que a implementación do PUSIM/14 está suxeita á aparición de imprevistos e retrasos provocados pola complexa tramitación administrativa derivada da necesidade de obter as licenzas, permisos e autorizacións pertinentes esixidos para a execución dos investimentos subvencionados; que a ampliación do crédito do plan supuxo para os concellos a necesidade de plantexar novas actuacións, se ben dentro do prazo inicial de execución, que non foi modificado; que o plan recolle na súa base décimo primeira a posibilidade de modificación das subvencións para investimentos xa outorgadas cando concorran circunstancias excepcionais, así como na base décimo cuarta regúlase a reinversión das baixas producidas na mesma ou distinta obra e a presentación de modificados de proxectos. Resultando que por todo o anteriormente exposto semella difícil que todos os investimentos acollidos no plan se podan executar e xustificar nos prazos previstos inicialmente no plan, resulta aconsellable acomodar os prazos de concesión de subvencións e execución ás circunstancias reais dos investimentos, e por tanto ampliar os seus prazos co fin de garantir que os concellos dispoñan do tempo suficiente para xestionar a realización das actuacións subvencionadas cumprindo a legalidade vixente. Considerando que de acordo co disposto nos artigos 182 do Real Decreto lexislativo 2/2004, de 5 de marzo, e 34 e ss. do Real Decreto 500/1990, de 20 de abril, ós créditos comprometidos do PUSIM/14 a 31 de decembro de 2015, incorporaranse ó orzamento de 2016, previa tramitación do correspondente expediente de incorporación de remanentes de crédito, unha vez aprobada a liquidación do orzamento xeral de 2015. Resultando que este crédito, cumprido o anterior, poderá ser aplicado, seguindo o disposto nos artigos 22.1 e 27 da Lei xeral de subvencións, na Base 25.2ª dos Orzamentos provinciais e nas Bases Reguladoras do PUSIM/14, ata o fin do Plan. Vista toda a documentación relativa ó citado plan que obra no expediente; e visto o ditame favorable da Comisión Informativa de Cooperación Municipal, previa a súa elevación ó Pleno; en virtude dos artigos 34 da Lei 7/1985, de 2 de abril, Reguladora das Bases do Réxime Local, e 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno da Corporación Provincial acordou: APROBAR a prórroga, ao abeiro do Plan Urxente de Mantemento de Servizos e Infraestruturas Municipais – 2014, dos prazos de concesión de subvencións por cambios ou modificacións do contido das resolucións xa recaídas, así como dos de concesión por reinversións de baixas, ata o 30 de abril de 2016 APROBAR a prórroga, ao abeiro do Plan Urxente de Mantemento de Servizos e Infraestruturas Municipais – 2014, dos prazos de execución e xustificación, tanto dos investimentos, como dos cambios ou modificacións do contido das resolucións xa recaídas, así como das reinversións de baixas, ata o 31 de agosto de 2016 Pontevedra, 29 de decembro de 2015.—O Secretario Xeral, Carlos Cuadrado Romay.